0001.-Lectura i aprovació, si és el cas, de l'Acta de la sessió que va tindre lloc el dia 23 de març de 2012.\n0002.-ASSESSORIA JURÍDICA MUNICIPAL.- Dóna compte de la Sentència, dictada per la Sala de València, desestimatòria del recurs contenciós administratiu núm. 464/04 interposat contra l'acord del Jurat Provincial d'Expropiació Forçosa de València que va establir el preu just del seu dret com a cultivador de la parcel·la núm. 1 5 bis del projecte per a ampliació del Cementeri General.\nExpediente .- E 00501 2005 000264 00 - Quedar assabentat\n0003.-ASSESSORIA JURÍDICA MUNICIPAL.- Dóna compte de la Sentència, dictada pel Jutjat de Primera Instància núm. 1, desestimatòria, amb imposició de costes, de la demanda sobre reclamació propietat d'un tram del camí denominat Entrada Xato Paloma.\nExpediente .- E 00501 2011 000155 00 - Quedar assabentat\n0004.-ASSESSORIA JURÍDICA MUNICIPAL.- Dóna compte de les sentències, dictades pels corresponents Jutjats de la Jurisdicció Contenciosa Administrativa, desestimatòries dels recursos que s'indiquen a continuació: Recurs PO núm. 236/07 contra la llicència de funcionament concedida a Grupo Montañana 2000, SL, per a l'activitat de pub en el local del carrer de Terrateig.\nExpediente .- E 00501 2007 000205 00 - Quedar assabentat\n0005.-ASSESSORIA JURÍDICA MUNICIPAL.- Dóna compte de les sentències, dictades pels corresponents Jutjats de la Jurisdicció Contenciosa Administrativa, desestimatòries dels recursos que s'indiquen a continuació: Recurs PO núm. 579/09 contra la revocació de la seua llicència per a exercir l'activitat de bar amb ambientació musical en el local del carrer de l'Ermita.\nExpediente .- E 00501 2009 000476 00 - Quedar assabentat\n0006.-ASSESORIA JURÍDICA MUNICIPAL.- Dóna compte de les sentències, dictades pel Jutgat de la Jurisdicció Contenciosa Administrativa núm. 1, desestimatòries dels recursos següents: PA núm. 331/2010 i l'acumulat PA núm. 411/2010, interposat contra les resolucions desestimatòries de les reclamacions interposades contra les sancions tributàries per deixar d'ingressar l'Impost sobre l'Increment del Valor dels Terrenys de Naturalesa Urbana.\nExpediente .- E 00501 2010 000743 00 - Quedar assabentat\n0007.-ASSESORIA JURÍDICA MUNICIPAL.- Dóna compte de les sentències, dictades pel Jutgat de la Jurisdicció Contenciosa Administrativa núm. 1, desestimatòries dels recursos següents: PA núm. 251/2011, interposat contra la Resolució del Jurat Tributari referent a la reclamació de la liquidació per l'Impost sobre l'Increment del Valor dels Terrenys de Naturalesa Urbana.\nExpediente .- E 00501 2011 000416 00 - Quedar assabentat\n0008.-ASSESSORIA JURÍDICA MUNICIPAL.- Dóna compte de l'Acte, dictat pel Jutjat de la Jurisdicció Contenciosa Administrativa núm. 7, pel qual es declara acabat el recurs PO núm. 127/11, interposat contra l'informe emés en relació amb la ZAS de Woody.\nExpediente .- E 00501 2011 000234 00 - Quedar assabentat\n0009.-ASSESSORIA JURÍDICA MUNICIPAL.- Proposa consentir i complir la Sentència, dictada pel Jutjat de la Jurisdicció Contenciosa Administrativa núm. 9, estimatòria parcial del recurs PA núm. 315/2011, interposat contra Acord de la Junta de Govern, de 4 de març del 2011, que va desestimar la seua reclamació de responsabilitat patrimonial.\nExpediente .- E 00501 2011 000322 00 - Aprovat\n0010.-ASSESSORIA JURÍDICA MUNICIPAL.- Proposa complir la Sentència dictada pel Jutjat núm. 8, estimatòria parcial del recurs contenciós administratiu núm. 164/09, sobre jubilació parcial, que ha esdevingut ferma per haver sigut desestimat el recurs d'apel·lació interposat per la corporació, en virtut de la Sentència dictada per la Sala de València; tot això sense costes.\nExpediente .- E 00501 2009 000132 00 - Aprovat\n0011.-SERVICI DE PERSONAL.- Proposa la contractació laboral d'un treballador amb destinació al Projecte 'Life Plus Seducció Ambiental'.\n0012.-SERVICI DE PERSONAL.- Proposa abonar la indemnització per finalització de contracte del programa: VLC 2011 'Aprenent Artista Faller'.\nExpediente .- E 01101 2011 001304 00 - Aprovat\n0013.-SERVICI DE CONTRACTACIÓ.- Proposa convocar procediment obert per a contractar la prestació del servici d'inhumació, exhumació i vigilància en els cementeris municipals del Cabanyal, Campanar, el Grau, Benimàmet, Masarrojos i el Palmar. (núm. Exp. 04101-17-GSER/12).\n0014.-SERVICI DE CONTRACTACIÓ.- Proposa donar-se per assabentada la corporació del canvi de denominació social de Construcciones y Estudios, SA que passa a denominar-se Cyes Infraestructura, SA i considerar-la com a desistida de la seua sol·licitud per tal que l'Ajuntament de València es done per assabentat de l'aportació de branca d'activitat consistent en l'explotació de l'estacionament de vehicles en el subsòl del carrer de J.J. Dómine a l'empresa Pàrquing J.J. Dómine.\nExpediente .- E 04101 2010 000280 00 - Quedar assabentat\n0015.-SERVICI DE CONTRACTACIÓ.- Proposa estimar parcialment el recurs interposat per Proyme Alginet, SAU, desestimar al·legacions de Cyes Infraestructuras i aprovar el requeriment previ a l'adjudicació de les obres de construcció 5a Unitat de Districte Policia Local.\nExpediente .- E 04101 2011 000040 00 - Aprovat\n0016.-SERVICI DE CONTRACTACIÓ.- Proposa adjudicar la contractació destinada a l'adquisició i subministrament d'aliments bàsics.\n0017.-SERVICI DE PATRIMONIO.- Proposa acceptar la concessió del dret de vol d'aproximadament 15 m² de rec de la séquia de Favara, i la resta de punts continguts en la proposta.\nExpediente .- E 05307 1992 000005 00 - Aprovat\n0018.-SERVICI DE PATRIMONI.- Proposa donar d'alta en l'Inventari Municipal de Béns, a l'Epígraf I-Béns immobles, en les Relacions S3- Sòl en la via pública i S5- Sòl per a espais lliures, unes parcel·les situades en l'avinguda dels Tarongers i en el carrer de Lluís Peixó, cedides en la reparcel·lació forçosa de la unitat d'execució única del pla parcial del sector de SUP núm. 11 Sant Pau.\nExpediente .- E 05303 2004 000010 00 - Aprovat\n0019.-SERVICI DE PATRIMONI.- Proposa ratificar l'acord adoptat per la Junta de Govern Local de 7 de març del 2008, relatiu a l'exercici, per l'Assessoria Jurídica Municipal, de les oportunes accions judicials per a recuperar la propietat municipal indegudament ocupada.\nExpediente .- E 05305 2006 000029 00 - Aprovat\n0020.-SERVICI DE PATRIMONI.- Proposa que l'Assessoria Jurídica interpose les accions judicials oportunes per a la recuperació de la propietat municipal indegudament ocupada, situada en el carrer d'Isabel de Villena, 151, i la resta de punts continguts en la proposta.\nExpediente .- E 05305 2008 000022 00 - Aprovat\n0021.-SERVICI DE PATRIMONI.- Proposa aprovar la quarta revisió de preus per a l'explotació i manteniment de les instal·lacions del recinte on s'ubica la figura de Gulliver i el servici de bar-cafeteria, denominat genèricament 'Un riu de xiquets', i la resta de punts continguts en la proposta.\nExpediente .- E 05304 2011 000092 00 - Aprovat\n0022.-SERVICI DE PATRIMONI.- Proposa donar de baixa en l'Iventari Municipal de Béns el codi 1.S5.14.044 perquè s'integra en la seua totalitat al codi 1.S3.14.080, xarxa viària ubicada al carrer del Doctor Vicent Zaragozà, que és objecte de regularització.\nExpediente .- E 05303 2012 000035 00 - Aprovat\n0023.-SERVICI DE PATRIMONI.- Proposa donar d'alta en l'Inventari Municipal de Béns, a l'Epígraf II-Drets reals, en la Relació 05-Servituds, sis drets de servitud de pas d'ús públic en superfície sobre les finques resultants de la reparcel·lació forçosa de la unitat d'execució SNP 5-'Camí de les Moreres II', situades al carrer de Suïssa.\nExpediente .- E 05303 2012 000042 00 - Aprovat\n0024.-OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00110 2008 124845.\nExpediente .- E 01305 2008 000460 00 - Aprovat\n0025.-OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00110 2008 150072.\nExpediente .- E 01305 2008 000461 00 - Aprovat\n0026.-OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00111 2008 026779.\nExpediente .- E 01305 2008 000666 00 - Aprovat\n0027.-OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00111 2009 2383.\nExpediente .- E 01305 2009 000084 00 - Aprovat\n0028.-OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00102 2009 7360.\nExpediente .- E 01305 2009 000565 00 - Aprovat\n0029.-OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00110 2009 205278.\nExpediente .- E 01305 2009 000876 00 - Aprovat\n0030.-OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00110 2010 23197.\nExpediente .- E 01305 2010 000095 00 - Aprovat\n0031.-OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00110 2010 092296.\nExpediente .- E 01305 2010 000332 00 - Aprovat\n0032.-OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00110 2011 040701.\nExpediente .- E 01305 2011 000178 00 - Aprovat\n0033.-OFICINA DE RESPONSABILITAT PATRIMONIAL.- Proposa desestimar les reclamacions de responsabilitat patrimonial registrades d'entrada amb els números següents: Registre núm. 00110 2011 055166.\nExpediente .- E 01305 2011 000233 00 - Aprovat\n0034.-OFICINA DE RESPONSABILITAT PATRIMONIAL.- Proposa no admetre la reclamació de responsabilitat patrimonial presentada amb el número de registre 00110 2012 5463.\nExpediente .- E 01305 2012 000113 00 - Aprovat\n0035.-OFICINA DE RESPONSABILITAT PATRIMONIAL.- Proposa estimar parcialment la reclamació de responsabilitat patrimonial presentada amb el número de registre 00105 2009 6303.\nExpediente .- E 01305 2009 000533 00 - Aprovat\n0036.-OFICINA DE RESPONSABILITAT PATRIMONIAL.- Proposa estimar la reclamació de responsabilitat patrimonial presentada amb número de registre 00110 2010 182188.\nExpediente .- E 01305 2010 000705 00 - Aprovat\n0037.-SERVICI DE JOVENTUT.- Proposa aprovar el text del Conveni de Col·laboració entre l'Ajuntament de València, a través de la Regidoria de Joventut, l'empresa Gas Natural Cegas, SA, i la Fundació de la Comunitat Valenciana per a la Promoció Estratègica, el Desenvolupament i la Innovació Urbana.\n0038.-SERVICI D'ESPORTS.- Proposa aprovar la justificació de la transferència de capital 2011 efectuada a la Fundació Esportiva Municipal.\nExpediente .- E 01903 2012 000069 00 - Aprovat\n0039.-SERVICI D'ESPORTS.- Proposa aprovar, disposar i reconéixer l'obligació corresponent a factures de l'any 2012.\nExpediente .- E 01903 2012 000073 00 - Aprovat\n0040.-SERVICI DE BENESTAR SOCIAL I INTEGRACIÓ.- Proposa aprovar la primera pròrroga del conveni de col·laboració firmat amb l'Associació per a la Promoció i Inserció Professional (APIP), per al desenvolupament del projecte d'acollida de persones immigrants.\n0041.-SERVICI DE BENESTAR SOCIAL I INTEGRACIÓ.- Proposa acceptar l'aportació derivada del Conveni plurianual de col·laboració per al desenrotllament d'actuacions correctores per a aconseguir l'accessibilitat, entre l'Institut de Majors i Servicis Socials (Imserso), la Fundació ONCE per a la Cooperació i Inclusió Social de Persones amb Discapacitat i l'Ajuntament.\nExpediente .- E 02201 2011 003695 00 - Aprovat\n0042.-SERVICI DE BENESTAR SOCIAL I INTEGRACIÓ.- Proposa acceptar el 'Premi Reina Sofia Accessibilitat Universal de Municipis' concedit pel Reial Patronat sobre Discapacitat del Ministeri de Sanitat, Servicis Socials i Igualtat.\nExpediente .- E 02201 2011 006077 00 - Aprovat\n0043.-SERVICI DE BENESTAR SOCIAL I INTEGRACIÓ.- Proposa aprovar un conveni de col·laboració a subscriure amb la Fundació Secretariat Gitano, per a l'execució del programa d'intervenció social amb població gitana immigrant procedent de països de l'Est.\nExpediente .- E 02201 2012 000416 00 - Aprovat\n0044.-SERVICI DE GESTIÓ URBANÍSTICA.- Proposa desestimar les al·legacions presentades per Otegui y Tellería, SL i aprovar el compte de liquidació definitiva del projecte de reparcel·lació forçosa del sector del sòl urbà de Benicalap Nord.\nExpediente .- E 03102 2011 000026 00 - Aprovat\n0045.-SERVICI OBRES D'INFRAESTRUCTURA.- Proposa aprovar tècnicament el Projecte de Reurbanització i Adequació de la Plaça de l'Àngel i adjacents del Barri del Carme.\n0046.-SERVICI OBRES D'INFRAESTRUCTURA.- Proposa acceptar ingressos, aprovar la 7a Modificació de Crèdits Generats per Ingressos de 2012, així com el corresponent projecte de gasto, i reconéixer-ne drets.\nExpediente .- E 03301 2012 000013 00 - Aprovat\n0047.-SERVICI OBRES D'INFRAESTRUCTURA.- Proposa prendre coneixement de l'autorització per a l'ocupació de terrenys de part de la finca afectada pel Projecte d'obertura del carrer de l'Enginyer José Sirera, a favor de l´Ajuntament de València, i acceptar la dita ocupació.\nExpediente .- E 03301 2012 000025 00 - Aprovat\n0048.-SERVICI DE LLICÈNCIES URBANÍSTIQUES D'OBRES D'EDIFICACIÓ.- Proposa no admetre el recurs d'alçada interposat contra l'informe de telecomunicacions de 15 de novembre del 2011, referent a una estació base de telefonia mòbil situada en un edifici del carrer del Pintor Gisbert.\n0049.-SERVICI D'ACTIVITATS.- Proposa desestimar el recurs de reposició interposat per la Comunitat de Propietaris del carrer de les Facultats, núm. 1, contra la resolució número 171-P, de 4 de febrer de 2011, per la qual es resolia deixar sense efecte la resolució núm. 1149-P, de 13 de maig del 2010, i concedir llicència d'obertura de l'activitat de restaurant sense ambientació musical, amb emplaçament al carrer de les Facultats, núm. 1, baix esquerra, pels motius exposats.\nExpediente .- E 03901 2009 002522 00 - Aprovat\n0050.-SERVICI DE JARDINERIA.- Proposa rectificar un error material contingut en l'acord de la Junta de Govern Local de 27 de gener de 2012.\nExpediente .- E 04001 2011 000969 05 - Aprovat\n0051.-MOCIÓ del tinent d'alcalde delegat d'Hisenda, Pressupostos i Política Tributària i Fiscal.- Dóna compte de la Memòria d'Activitats del Jurat Tributari de l'exercici 2011.\nExpediente .- E 00408 2012 000157 00 - Quedar assabentat\n0052(E).-SERVICI DE PERSONAL.- Propossa l'adscripció al lloc de treball referència 1046.\nExpediente .- E 01101 2012 000467 00 - Aprovat\n0053(E).-SERVICI DE JOVENTUT.- Propossa aprovar la realització i les bases de l'activitat 'VI Certamen València Idea 2012' i el gasto derivat.\nExpediente .- E 01902 2012 000050 00 - Aprovat\n0054(E).-SERVICI D'ACCIÓ CULTURAL.- Proposa autoritzar i disposar el gasto necessari per a l'explotació del Centre Cultural La Rambleta en el present exercici i per als exercicis 2013 a 2032.\nExpediente .- E 01905 2012 000035 00 - Aprovat\n0055(E).-OFICINA DE TURISME.- Proposa subscriure un conveni per a la compensació financera de gastos de l'exercici 2011, de l'Ajuntament de València amb l'Agència Valenciana de Turisme.\nExpediente .- E 01909 2012 000025 00 - Aprovat\n0056(E).-SERVICI DE DROGODEPENDÈNCIA.- Proposa acceptar l'ajuda concedida pel Ministeri de Sanitat i Consum a l'Ajuntament de València, per al desenvolupament del programa de prevenció de drogodependències "Viu l'estiu", i altres extrems continguts en la proposta.\nExpediente .- E 02501 2011 000020 00 - Aprovat\n0057(E).-SERVICI DE DROGODEPENDÈNCIE.- Proposa prorrogar durant l'any 2012 el conveni de col·laboració entre l'Ajuntament de València i la Fundació d'Ajuda Contra la Drogadicció (FAD).\nExpediente .- E 02501 2012 000005 00 - Aprovat\n0058(E).-SERVICI DEL CICLE INTEGRAL DE L'AIGUA.- Proposa prorrogar per quatre mesos el termini d'execució de l'obra 'Renovació i adequació al Reglament vigent de la subestació elèctrica transformadora de 66kv en la planta potabilitzadora de la Presa a Manises'.\nExpediente .- E 02701 2010 000567 01 - Aprovat\n0059(E).-SERVICI DE COMERÇ I ABASTIMENTS.- Proposa deixar sense efecte l'acord de la Junta de Govern Local de 24 de juny del 2011, amb la consegüent eficàcia de la Resolució núm. 1488, de 27 d'agost del 2010.\nExpediente .- E 02901 2009 000856 00 - Aprovat\n0060(E).-SERVICI D'OCUPACIÓ I PROJECTES EMPRENEDORS.- Proposa desestimar el recurs de reposició, en concepte d'Ajudes municipals a les Iniciatives Empresarials i la resta de punts continguts en la proposta.\nExpediente .- E 02902 2011 000420 00 - Aprovat\n0061(E).-SERVICI D'OCUPACIÓ I PROJECTES EMPRENEDORS, Proposa aprovar les bases que han de regir la convocatòria de 2012 de les Ajudes municipals a la Contractació, i la resta de punts continguts en la proposta.\n0062(E).-SERVICI D'OCUPACIÓ I PROJECTES EMPRENEDORS.- Proposa aprovar el Pla de Formació i Ocupació Local VLC 2012 "Cambrer/a de restaurant-bar", i la resta d'extrems continguts en la proposta.\nExpediente .- E 02902 2012 000051 00 - Aprovat\n0063(E).-SERVICI D'OCUPACIÓ I PROJECTES EMPRENEDORS.- Proposa aprovar el Pla de Formació i Ocupació Local VLC 2012 "Cüina Actual", dirigit a la formació de 15 persones desocupades, i la resta d'extrems continguts en la proposta.\nExpediente .- E 02902 2012 000056 00 - Aprovat\n0064(E).-SERVICI D'OCUPACIÓ I PROJECTES EMPRENEDORS,- Proposa aprovar el Pla de Formació i Ocupació Local VLC 2012 "Hostaleria Cambrer/a de restaurant-bar", dirigit a la formació de 15 persones desocupades, i la resta d'extrems continguts en la proposta.\nExpediente .- E 02902 2012 000057 00 - Aprovat\n0065(E).-SERVICI D'OCUPACIÓ I PROJECTES EMPRENEDORS.- Proposa aprovar el Pla de Formació i Ocupació Local VLC 2012 "Promoció Turística Local i Información al visitant", i la resta d'extrems continguts en la proposta.\nExpediente .- E 02902 2012 000065 00 - Aprovat\n0066(E).-SERVICI D'OCUPACIÓ I PROJECTES EMPRENEDORS,- Proposa iniciar el procediment de reintegrament, pel concepte d'Ajuda Municipal a la Contractació "Valencia Emprende 2010", i la resta d'extrems continguts en la proposta.\n0067(E).-SERVICI DE GESTIÓ URBANÍSTICA.- Proposa iniciar expedient d'expropiació d'una parcel·la situada al camí de l'Alqueria d'Albors, destinada a servici públic sociocultural, inclosa en l'àmbit de l'APE-4 del PEPRI-Sant Miquel dels Reis.\nExpediente .- E 03103 2009 000031 00 - Aprovat\n0068(E).-SERVICI DE LLICÈNCIES URBANÍSTIQUES D'OBRES D'EDIFICACIÓ.- Proposa desestimar els recursos de reposició interposats, contra la Resolució d' Alcaldia núm. 724-I, de 16 de desembre del 2011, per la qual es concedix a l' entitat mercantil Telefónica Mòbils Espanya, SA llicència municipal de legalització per a equips de telefonia mòbil, ubicats en torre destinada al Sirdee ubicada en edifici del camí vell de Llíria núm. 85-Duplicat (Beniferri).\nExpediente .- E 03501 2008 000457 00 - Aprovat\n0069(E).-SERVICI DE LLICÈNCIES URBANÍSTIQUES D'OBRES D'EDIFICACIÓ.- Proposa desestimar el recurs de reposició interposat contra la denegació de la legalització d'obres adoptada per Resolució d'Alcaldia núm. 596-I, de 21 de novembre del 2011.\nExpediente .- E 03501 2009 000870 00 - Aprovat\n0070(E).-SERVICI DE POLICIA LOCAL.- Proposa l'arxiu d'un expedient disciplinari iniciat a un oficial i un agent de Policía Local.\nExpediente .- E 01401 2011 000172 00 - Aprovat\n0071(E).-SERVICI DE POLICIA LOCAL.- Proposa sancionar a un agent de la Policia Local.\nExpediente .- E 01401 2011 000260 00 - Aprovat\n0072(E).-SERVICI DE POLICIA LOCAL.- Proposa iniciar un expedient disciplinari a un oficial de la Policia Local.\nExpediente .- E 01401 2012 000087 00 - Aprovat\n0073(E).-SERVICI DE POLICIA LOCAL.- Proposa sancionar a un agent de la Policia Local.\nExpediente .- E 01401 2011 000156 00 - Aprovat\n0074(E).-SERVICI DE POLICIA LOCAL.- Proposa sancionar a un oficial de la Policia Local.\nExpediente .- E 01401 2011 000259 00 - Aprovat\n0075(E).-SERVICI DE POLICIA LOCAL.- Proposa el iniciar un expedient disciplinari a un agent de la Policia Local.\nExpediente .- E 01401 2012 000088 00 - Aprovat\n0076(E).-SERVICI DE POLICIA LOCAL.- Proposa el iniciar un expedient disciplinari a un agent de la Policia Local.\nExpediente .- E 01401 2012 000093 00 - Aprovat\n0077(E).-MOCIÓ de la regidora delegada de Parcs i Jardins.- Proposa crear un Comité Tècnic sobre l'espai verd de la ciutat València.\n0078(E).-SERVICI DE PROJECTES URBANS.- Proposa rectificar un error material contingut en l'acord de la Junta de Govern Local de 23 de març de 2012, pel qual es va aprovar el projecte denominat 'Construcció d'infraestructures socials i urbanització de l'àmbit d'actuació 2.01 i adquisicions a l'àmbit d'actuació 6.01'.


El futbol i la música o la totalitat de la vida – Sons de Xaloc\nEl futbol i la música o la totalitat de la vida\nArturo Pérez Deltell\nDe xicotet, quan encara pots ser-ho tot, a mi m’haguera agradat ser futbolista. Resulta estrany, si més no, que el principi d’un article en una revista dedicada a la música comence amb un anhel o un desig per una altra professió, per un altre art. Explicaré, però, que el que de veres m’atreia –i em seguix atraent– del futbol no era fer una jugada espectacular ni guanyar tots els títols possibles, ni tan sols el fet de la fama o dels diners; sinó l’instant abans d’eixir a jugar, en el túnel de vestidors, escoltant, molt de fons, a través de la meua concentració fixa en tal o qual faena que hauria de desenvolupar al terreny de joc, els càntics de l’afició. Potser, pense ara en perspectiva, el que de veres és hipnòtic d’eixe moment és que tot està per fer i tot és possible, com en la infància. Però això no impedeix que, analitzant bé el context, la identificació de la prèvia d’un partit amb una música concreta és, essencialment, un símbol de la nostra vida. No puc imaginar un partit de Lliga de Campions sense la seua incommensurable banda sonora.\nFem un desglossament ràpid per a veure quina és l’associació que es produeix en la nostra ment i en què se sustenta el sentiment d’emoció en un partit d’aquesta competició: Lliga de campions: els millors equips d’Europa (on són els millors jugadors del món); per tant, partit d’aquestes característiques és igual a partit transcendental, inigualable (per exemple, l’entrenador del Sevilla ha fet aquestes declaracions: “cuando suena la musiquita de la Champions nos ponemos tensos). Així doncs, com s’activa tot aquest aparell semàntic? Molt senzill, amb una simbologia que hi continga, de la manera més efectiva, el significat: en aquest cas, la música.\nNo és la primera vegada que açò ocorre, mireu, si no, els himnes nacionals que despleguen un marc cognitiu –una categoria mitjançant la qual s’organitzen tant l’experiència com la comprensió i l’explicació del significat– en què es posen en joc termes com unitat, valors nacionals, lluita contra l’enemic o representació del meu grup per oposició a l’altre, etc.; fixeu-vos bé que, en els partits de seleccions nacionals, el que sona no és l’himne del mundial o de l’Eurocopa, sinó l’himne nacional de les seleccions que hi juguen.\nAixò és perquè en els partits entre seleccions el que importa és activar el marc cognitiu de l’oposició entre equips, entre grups, com en una guerra; però, en les competicions de clubs europeus, el que la UEFA veu, realment, important és incidir en el marc cognitiu de la mateixa transcendència de la competició en si. La raó la desconec; però em fa la impressió que té més a veure amb intencions de prestigi de què volen dotar el campionat i, en conseqüència, de màrqueting i de venda dels drets televisius i de les entrades, que augmenten el seu valor. Per aquest motiu, deu ser, la UEFA ha inclòs himnes en totes les seues competicions en l’àmbit dels clubs.\nEn els encontres internacionals, el mateix himne de cada selecció i tot el que això suposa com a marc cognitiu ja és bastant per a donar-li prestigi a la competició perquè ens remet a la lluita de nacions més ancestral: la de dos grups ben diferenciats entre si mateixa. D’alguna manera, els himnes a nivell de club han intentat complir aquesta funció, encara que no amb tant d’èxit per la quantitat de grups-equips que n’hi ha i perquè el discurs que s’ha llançat des dels mitjans de comunicació ha anat rebaixant aquesta diferenciació, el que es vol preservar, sobretot, és una unitat nacional o supranacional –aquesta última amb no tant d’èxit.\nAquí hem arribat al moll de l’os, hi ha, sembla ser, estaments de poder que no estan per la labor de fragmentar un ideal nacional a canvi de diners –i no perquè no els agraden. La raó cal buscar-la en el conflicte de desfeta de l’antiga Iugoslàvia; aquella guerra va suposar tal impacte per a la consolidació d’una comunitat pacífica europea, que els governs ja no estan per la labor de fer trontollar, per poc que siga, el concepte d’unitat d’Europa. Existeix un cert perill en el fet que una competició tan prestigiosa com la Lliga de Campions active un procés metonímic en el públic associant l’equip a què pertany amb una comunitat més enllà del que és futbolístic; i tot això només canviant l’himne de la champions pel dels equips que s’enfronten, al principi del partit.\nAçò no ocorre només en el futbol. En Nadal es posen en peu de guerra moltes associacions simbòliques que, al capdavall, amaguen tota una sèrie de significats que van des del consumisme fins a l’escalfor de la llar. Hi ha una cançó en especial que marca l’inici de Nadal: All i want for christmas is you de Mariah Carey. Quan els algoritmes comencen a detectar que aquesta cançó té un pic de reproduccions, és quan es pot donar per inaugurat Nadal.\nEnguany, curiosament, ha estat l’any que ha experimentat el pic de reproduccions d’aquesta cançó més d’hora que mai. Hi ha, al meu parer, dues raons claus perquè aquest fet s’hi haja produït: per una banda, la necessitat de motivar el consumisme en un any, el 2020, realment devastador per al comerç, marcat per la reducció de les compres per culpa de la pandèmia; per una altra banda, tenim la necessitat d’evocar, tan prompte com es puga, la simbologia nadalenca marcada pel foc de la llar, la seguretat d’estar envoltada de la família i per la caracterització de ser l’època de l’any en què la pau i l’amor es generalitzen –encara que siga banalment.\nTots aquests trets són, en un any complicat, més necessaris que mai; això ha provocat que la música, la banda sonora que encén tots aquest ventall semàntic, s’haja activat massa aviat, l’1 de novembre, quan falta més d’un mes i mig per a Nadal.\nAquest és el poema que tanca l’obra de teatre La vida es sueño de Calderón de la Barca. Trobe que és un bon tancament per a aquest article perquè, poèticament, el que ens expressa és la manera com té l’ésser humà de viure: somiant, que és una altra forma de dir que vivim a través de les idees, de les conceptualitzacions que fem del nostre espai. La música, com a llenguatge i força simbòlica, és un potenciador enorme de camps semàntics, d’evocacions, de comprensió de nosaltres mateixos i del nostre entorn. El fet de somiar, tal com ho diu Calderón de la Barca, no és més que viure mitjançant un marc cognitiu determinat; és la música la que s’encarrega de donar-nos-el.\nFilòleg català, mestre de català i compositor i cantant en Vienna. Essencialment, home de lletres.\nAntònia Font: Alegria feta cançó


Sánchez descarta cessar a Montón: "Està fent un gran treball i ho seguirà fent" | Valencia Extra\nEl president del Govern, Pedro Sánchez, ha descartat aquest dimarts cessar a la ministra i exconsellera de Sanitat, Carmen Montón, per les suposades irregularitats en l’obtenció d’un màster en igualtat de gènere. “Està fent un gran treball i ho seguirà fent”, ha dit en declaracions a la premsa en els passadissos del Senat.\nAbans d’abandonar la Cambra alta, Sánchez ha volgut fer una declaració als mitjans de comunicació per a ratificar el suport expressat a Montón hores abans pel ministre de Foment i secretari d’Organització del PSOE, José Luis Ábalos. Però si Ábalos es va centrar a intentar llevar responsabilitat a Montón per les suposades irregularitats comeses en el seu màster, Sánchez ha dirigit el seu missatge a lloar el treball de Montón com a ministra.\n“Carmen Montón està fent un treball com a ministra de Sanitat extraordinari. En menys de 100 dies s’ha recuperat la universalitat de la sanitat pública. Divendres passat fins i tot es va engegar la tramitació d’una llei molt important per a aquest Govern com és la llei de lluita contra la violència contra els menors. En definitiva, la qual cosa està fent durant aquests últims mesos és precisament el que se li va demanar, revertir les retallades en la sanitat pública, recuperar i avançar en drets vinculats amb la sanitat pública”, ha argumentat.\nDavant la insistència dels periodistes perquè aclarira si descarta llavors per complet la renúncia de la ministra, Sánchez ha repetit que la ministra “està fent un gran treball i ho seguirà fent”.\nCompromís proposa que Errejón o Carmena entren com a independents en un govern de coalició de Podem i PSOE\nCs denuncia "Pactes de la Infàmia" en la Comunitat amb gràfics manipulats\nRibó inicia una legislatura "no solament de dos partits": "Entre tots i totes avançarem cap al futur"\nCamps veu una "persecució política" en la causa de la Fórmula 1 de la "parella del frenesí" Puig i Oltra


Quiralitat (química) - Viquipèdia, l'enciclopèdia lliure\nDos enantiòmers d'un aminoàcid genèric\nLa quiralitat és una propietat que tenen algunes molècules de no ser superposables a la seva imatge especular. Per a considerar quiral una molècula, ha de posseir un element quirogènic i alhora no tenir cap dels següents elements de simetria: pla de simetria, centre d'inversió i eix impropi de rotació-reflexió. En general això passa amb la presència d'un àtom de carboni asimètric, és a dir un àtom de carboni amb quatre substituents diferents.\n1 Elements quirogènics\n1.1 Centre quiral\n1.2 Eix quiral\n1.3 Pla quiral\n1.4 Estructures helicoïdals\n2 Convencions de nomenclatura\n2.1 Segons la configuració: d- i l-\n2.2 Segons la configuració: R- i S-\n2.3 Segons l'activitat òptica: (+)- i (-)-\n2.4 Segons la configuració: aR- i aS- (per a eixos quirals)\n2.5 Segons la configuració: P i M (per a molècules helicoïdals)\n3 Quiralitat de les amines\nÉs aquell àtom o centre geomètric al qual estan units o es consideren units quatre substituents diferents. En són exemples els carbonis asimètrics i les molècules d'adamantà tetrasubstituïdes amb quatre substituents diferents. En el cas del carboni asimètric, hi ha quatre substituents diferents directament connectats al carboni, mentre que en l'adamantà tetrasubstituït, els substituents es consideren virtualment connectats al centre geomètric de la molècula.\nUna molècula posseeix un eix quiral quan té quatre àtoms o grups connectats als vèrtexs d'una piràmide trigonal irregular virtual (una falca). Els cumulens amb nombres parells de dobles enllaços i els compostos espirànics són exemples de molècules que poden presentar eixos quirals.\nLes molècules amb plans quirals són aquelles que presenten una subunitat plana unida a una subestructura que presenta restriccions conformacionals (enllaços que no poden rotar)\nLes hèlixs són per naturalesa quirals. Molècules com l'ADN, l'ARN, els fenantrens substituïts en C4 i C5 o les proteïnes amb estructures d'hèlix alfa són helicoïdals.\nConvencions de nomenclatura[modifica]\nSegons la configuració: d- i l-[modifica]\nUn isòmer òptic pot ser anomenat segons la configuració espacial dels seus àtoms. El sistema d/l ho fa relacionant la molècula amb el gliceraldehid. El gliceraldehid és una molècula quiral i els seus dos isòmers s'etiqueten d i l (típicament en tipografia versaleta, en treballs publicats). Es poden dur a terme certes manipulacions químiques en el gliceraldehid sense alterar-ne la configuració. En aquest sistema, els compostos s'anomenen per analogia amb el gliceraldehid, que en general provoca designacions no ambigües.\nSegons la configuració: R- i S-[modifica]\nAssignació de les etiquetes R i S en un centre quiral.\nPels químics, el sistema R/S és el sistema de nomenclatura més important per anomenar els enantiòmers, en el qual no intervé una molècula de referència com el gliceraldehid.\nS'etiqueta cada centre quiral R o S, d'acord amb un sistema en el qual s'assigna a cada substituent una prioritat, segons les regles de Cahn-Ingold-Prelog que es basen en el nombre atòmic. Situant el substituent de menor prioritat allunyat d'un observador, si la prioritat dels tres substituents restants decreix en sentit de les agulles del rellotge, al centre quiral se li assigna la configuració R (del llatí Rectus, dreta). Si, en canvi, la prioritat decreix en sentit antihorari, la configuració és S (del llatí Sinister, esquerra).\nSegons l'activitat òptica: (+)- i (-)-[modifica]\nUn enantiòmer es pot anomenar segons el sentit en què és capaç de girar el pla de llum polaritzada. Si el sentit és el de les agulles del rellotge, se li assigna la configuració (+). Si, en canvi, el sentit de la rotació és antihorari, se li assigna el signe (-). Els isòmers (+) i (-) també es poden anomenar d- i l-, respectivament (de dextrorotatori i levorotatori). Tanmateix les etiquetes d- i l- poden confondre's amb les d- i l-, de manera que aquesta nomenclatura està desaconsellada per la IUPAC.\nSegons la configuració: aR- i aS- (per a eixos quirals)[modifica]\nPer a anomenar una molècula amb un eix quiral cal observar-la a través de l'eix i situar els dos substituents més propers a l'observador de forma vertical. Després s'associen les prioritats dels dos substituents més propers a l'observador segons les regles de regles de Cahn-Ingold-Prelog; tindran prioritat 1 i 2. Seguidament s'estableix la prioritat dels dos substituents més allunyats; 3 i 4. Finalment s'estableix el sentit d'avanç de prioritat 1→2→3; si és horari la configuració de la molècula és aR mentre que si és antihorari és aS.\nSegons la configuració: P i M (per a molècules helicoïdals)[modifica]\nSi el sentit d'avanç de l'hèlix és horari, la molècula té configuració P (del llatí Plus, més); si és antihorari, té configuració M (del llatí Minus, menys). L'ADN que trobem en els éssers vius té configuració P, tal com van descobrir Watson i Crick el 1953. Ara bé, en certes condicions pot existir en forma M.\nQuiralitat de les amines[modifica]\nLes amines terciàries són quirals d'una forma similar als compostos de carboni: l'àtom de nitrogen té quatre substituents, comptant el parell electrònic lliure. Tot i això, la barrera energètica per la inversió de l'estereocentre és, en general, d'uns 30 kJ/mol, la qual cosa vol dir que els dos estereoisòmers s'interconverteixen ràpidament a temperatura ambient.\nAixí doncs, amines del tipus NHRR' no poden ser resoltes òpticament i les del tipus NRR'R" només poden ser resoltes en el cas que els tres substituents (R, R' i R") estiguin fixats en l'espai, en estructures cícliques com en la base de Tröger.\nA Wikimedia Commons hi ha contingut multimèdia relatiu a: Quiralitat\nObtingut de «https://ca.wikipedia.org/w/index.php?title=Quiralitat_(química)&oldid=25156084»\nLa pàgina va ser modificada per darrera vegada el 4 oct 2020 a les 20:55.


Plens Oberts - Les Franqueses :: 7.Moció que presenta el grup municipal Esquerra Republicana de Catalunya per mantenir un transport públic de qualitat per a Corró d'Amunt, Marata i Mil Pins el mes d'agost\n7.Moció que presenta el grup municipal Esquerra Republicana de Catalunya per mantenir un transport públic de qualitat per a Corró d'Amunt, Marata i Mil Pins el mes d'agost.\nDavant del fet que el servei de transport d'autobús que enllaça Corró d'Amunt amb la resta del municipi desapareix el mes d'agost i que la proposta d'ERC en Ple de cobrir el servei i la despesa a l'agost per l'ajuntament va ser desestimada, s'insta al govern a proporcionar un servei de autobús suficient el mes d'agost\nA. Profitós (ERC): Fa defensa de la moció, critica la manca de transport a l’agost a Corró d’Amunt i Marata. Cal fer un servei més complet, a la carta, no gratuït (Han fet una esmena que canvia el que demanen, ara volen un taxi subvencionat al 60% durant a l’agost, sota demanda). El que ofereix el govern és molt limitat. Econòmicament és assumible.\nF. Jiménez (CiU): Ell és el president del Consell del Poble, es sent interpel·lat en dir que va dir coses que ell no defensa. Diu que no es podia fer amb el romanent del Consell. Diu que aquest model proposat pel govern el volen presentar el dilluns al Consell del Poble. Diu que no deixarien a ningú amb necessitat sense mitjà de desplaçament. Això és una prova pilot. Però qui tingui necessitat ho ha d’acreditar i donaran el servei. Diu que no tenen casos en Corró d’Amunt que tinguin coneixement.\nÀ. Vega (ILFC): Critica que no s’informi als membres del Consell del Poble del projecte final. Critica que el servei que es planteja és molt limitat i que té punts que no estan clars. Es possible que fent les coses a darrera hora i malament la gent no en faci us i després diguin que hi ha demanda. Aquest tema ve del desembre i ens han marejat.\nA. Profitós (ERC): No queda clar que vol fer exactament el govern. Demana que es clarifiqui.\nF. Jiménez (CiU): Diu que no han informat perquè ERC va presentar una moció, per debatre avui i presentar-ho al Consell del Poble de dilluns. Diu que donen la informació que es demana. Diu que garantiran el servei a qui tingui necessitats.\nR. Bernabé (ILFC): Critica que no han informat al Consell, ni va l’ordre del dia de la plenària. Aquí cal separar dues coses, el servei amb persones amb problemàtiques, i el servei de transport públic a Corró i Marata, el model que proposen està condemnat al fracàs segurament.\nA. Profitós (ERC): No queda clar la proposta del govern, demana al govern que expliqui que volen tocar exactament en la moció. Que volen modificar per saber que votar.\nF Jiménez (CiU): Cal que la persona justifiqui que no te mitjans.\nAlcalde: Corró d’Amunt no tenia transport, ara tenen 11 mesos, i ara donen transport públic l’agost 1 dia a la setmana, dijous, i un servei a la carta per necessitats especials a la carta (Que pocs llocs tenen). Si es necessita justificadament no ho pagarà. (2 serveis diferents).\nA. Profitós (ERC): Fa una proposta d’esmena. Accepta esmena 100% subvenció en cas de necessitat econòmica.\nAlcalde: Accepten moció.


e-colònies.cat : 30 anys associats\nACCAC | Actualitzat el 01/09/2016\nAra fa 30 anys, naixia l’ACCAC amb la voluntat d’aconseguir un sector de les instal·lacions juvenils coordinat, cohesionat i fort. Durant aquest temps, l'Associació ha volgut respondre a les necessitats d'estructuració del sector. A través de l'elaboració de discursos compartits, té un rol de representació de les instal·lacions juvenils que agrupa: donar a conèixer el col·lectiu, sensibilitzar sobre la realitat del sector, ser el referent en l'àmbit de les instal·lacions juvenils o ser l'interlocutor davant l'Administració, són algunes de les tasques que desenvolupa.\nEl treball en xarxa ha estat una de les missions principals de l’ACCAC durant aquest temps, sumar capacitats per assolir els objectius que se’ns plantegen. Així, aconseguim donar resposta a les noves realitats en l’àmbit del lleure educatiu i desenvolupar projectes amb un major abast i incidència per al sector.\nUn exemple d’això és el fet l’Associació estrena web per refermar la presència a la xarxa com a entitat majoritària de les instal·lacions juvenils. Amb motiu del 30è aniversari, reconfigurem el portal per adaptar-nos a les noves maneres d'obtenir, processar i transmetre la informació.\nEl web nou pretén potenciar l’oferta de qualitat de les instal·lacions juvenils i també ofereix recursos i informació sobre el món de les colònies que poden ser d’interès per als nostres usuaris. D’aquesta manera, es vol potenciar un altre dels objectius de l’Associació: el de posar en valor l’activitat de les colònies com a recurs educatiu imprescindible a Catalunya.\nApostem per la personalització dels continguts a través de diferents canals d’accés, en funció de les tipologies d’usuaris de les instal·lacions juvenils. També creem una porta d’accés específica per als gestors de les instal·lacions amb informació d’interès per al sector i en què s’explica d’una manera oberta la tasca de l’Associació.\nUna altra de les novetats és la renovació del disseny, que s’adapta automàticament a les diferents pantalles. Aquest fet, facilita la usabilitat i la navegació a través dels dispositius mòbils, una via d’accés als continguts del portal que té un augment exponencial.\nEl nou web és la cara més visible de l’Associació i pretén representar la vigència, 30 anys després, de la missió de l’ACCAC i la seva voluntat de respondre als nous contextos. Sense oblidar el nostre passat, seguim treballant per adaptar-nos a un nou present i, alhora, construir un futur compartit per al sector de les instal·lacions juvenils.


El Lloret Convention Bureau promociona la destinació als països nòrdics | Nova Ràdio Lloret\nL'acció promocionals als països nòrdics (LLCB)\nEl Lloret Convention Bureau promociona la destinació als països nòrdics\nTant el mercat noruec com el suec tenen un pes important a Lloret de Mar en l’àmbit del turisme de reunions.\nEl Lloret Convention Bureau (LLCB) ha fet una gira promocional pels països nòrdics. L’esdeveniment estava organitzat pel Patronat de Turisme Costa Brava Pirineu de Girona i, per part de Lloret, ha comptat, també, amb la participació d’Evenia Hotels i Hotel L’Azure.\nEn concret, s’ha fet promoció a Oslo i Estocolm. La directora del LLCB, Montse Belisario, apunta que tant el mercat noruec com el suec són molt interessats per a Lloret de Mar en l’àmbit del turisme de reunions. De fet, ja fa anys que són clients habituals perquè valoren molts aspectes de Lloret, com ara la proximitat amb Barcelona, bona relació qualitat-preu, la climatologia del territori o la gastronomia, entre altres coses.\n“Per ells és una destinació molt propera a Barcelona, és una destinació petita per on es poden moure per tot arreu, cosa fonamental, perquè tenen molt presents els aspectes de sostenibilitat”\nI el fet de ser una ciutat petita també fa que la gestió que pot fer el LLCB sigui molt més propera i personalitzada que els convention bureau de destinacions més grans.\n“Al ser una destinació petita, com a Convention Bureau marquem la diferència respecte a Conventions Bureau de grans ciutats, en què de vegades és més difícil gestionar certs temes”\nL’objectiu de la gira promocional ha estat presentar l’oferta especialitzada en turisme de reunions i esdeveniments de Lloret de Mar. A més, s’ha fet un taller de còctel inspirat en la Costa Brava i el Pirineu de Girona. Paral·lelament a les accions promocionals, s’han fet visites comercials amb agències locals diverses.\nD’altra banda, fa pocs dies, Lloret va acollir un viatge de familiarització del workshop internacional Deluxe Travel Market, en què es va fer una visita guiada als Jardins de Santa Clotilde a la trentena de participants.\n“És interessant poder explicar aquests espais únics i singulars, amb gran valor cultural i patrimonial, que serveix per fer esdeveniments de tot tipus i per explicar el llegat de la ciutat que tant ens agrada”\nTot i que el principal mercat per al turisme de reunions és el de proximitat, el LLCB fa temps que treballa per obrir-se a molts altres mercats.\nArticle anteriorLaura Gibert, molt contenta de la seva actuació a la repesca d’Eufòria\nArticle següentNomés les persones amb el distintiu podran aparcar a la zona verda del nucli antic


acta permanente 29/10/2014 – EcoxarxAnoia\nacta permanente 29/10/2014\nAssemblea permanent 29/10/2014\nHORA TANCAMENT PREVIST: 21 h. / REAL: 21:10 h.\nPau: És de BCN, viu a Igualada i té un hort ecològic, gallines i produeix cervesa artesana.\nJoan Albert: És de BCN, viu a Igualada i fa de pages amb el Dani i el Guim.\nRaquel: És d’Igualada, fa terapies alternatives i manualitats.\n-No hi han propostes\n1. INFO PAGAMENT DEUTES CIC DE JJAA SESOLIVERES\n2. INFO CONVERSES CESSIÓ CAL BOTINES A LA CIC\n3. INFO APARADOR.\n4. INFO TROBADES ECOXARXES 15/16 NOVEMBRE\n5. INFO TASTETS\n6. DOSSIER ACOLLIDES\n7. PROPOSTA DEMOCRÀCIA ECONÒMICA DE LES JJAA DE LA CIC A VALLBONA\n8. GESTIONS CES\n9. JORNADA ASSEMBLEÀRIA DE L’ECOXARXANOIA\nJuli informa que Sergi ja ha fet efectiu el pagament del deute de la CIC amb l’EA per les consumicions dels músics i artistes de les JJAA de la CIC a Sesoliveres. La quantitat son 145,70 euros, que son traspassats a Dani com a responsable de econòmia.\nJuli informa que ha tingut una xerrada positiva respecte al tema amb en Joel i que Sisu, de l’oficina d’Habitatge, per desbloquejar la situació de Cal Botines de cara a la primavera vinent. D’altra banda, Victor informa que hem rebut correus de Tania i Sisu (els dos de la oficina d’Habitatge) demanant informació del tema, i que els ha comentat de fer un breu resum/dossier amb el procés viscut fins ara i la nostra posició concreta, per evitar-ne entrar en dialegs personals sense una base ferma. Aquest posicionament es debatirà en la Jornada Asambleària de l’EA del 8N.\nACORD: Preparar el dossier/resum i presentar-ho a la JA del 8N. (Victor)\nEl GT de l’Aparador informa que està contactant amb totes les persones oferidores de productes no-alimentaris i serveis per difondre el projecte de l’Aparador. Per aixó, s’han preparat unes fitxes informatives per unificar l’informació de que productes ofereixen els socis productors o la seva oferta de serveis. Hi ha convocada una primera trobada de contacte i treball el proper ‘dijous 6N a l’Aparador.\nEs recorda la convocatòria de la I Trobada Bioregional Sud d’Ecoxarxes, NAL i PAICs el 15 i 16 de novembre al Rebost Roquetes del Baix Ebre. (Els continuguts de la Trobada han estat reenviats al correu de l’assemblea des de anoia@ecoxarxes.cat). En principi, només Juli expressa la voluntat de anar-hi i participar a l’espera de que s’afegeixen més persones.\nSolso informa que des del CSA Delícies, s’està preparant un Taller de Manipulació d’Aliments, que donarà Sònia/La Trabala (Personalment, no em va quedar clar aquest petit detall). Aquest Taller està previst pel proper dissabte 29N a les 10h. Solso proposa fer a la vegada una sesió de tastets com a activitat complementaria.\nACORD: S’aprova l’iniciativa a l’espera de l’organització de l’acte i dels detalls per el·laborar el cartell.\nDes del grup d’Acollida, proposen actualitzar el Dossier d’Acollida. Hi ha acord en les modificacions presentades, encara que s’obren de noves, obrint-se el debat de com actualitzar l’organigrama intern de l’EA.\nACORD: Acollida resumirà tots el canvis proposats en una versió que enviaran per correu a l’assemblea (Juli) i es posposa el debat de l’organigrama intern per la Jornada Asambleària de l’EA del 8N.\nS’informa que durant les JJAA de la CIC a Vallbona, se’ns va fer arribar des de la CIC la proposta de participar-hi en una prova-pilot de l’implementació d’una experiència de democràcia econòmica en l’EcoxarxAnoia. Sense desmereixer la proposta ni la seva argumentació, des de l’assemblea es ratifica la primera impressió expressada en les JJAA de que no era el moment adecuat per implementar aquesta prova en l’Anoia, just en un moment de consolidació i expansió primerenca com estem ara mateix.\nACORD: Desestimar la proposta de la CIC no per falta d’interès, si no per no concurrir les circunstàncies més apropiades per portar-la a terme en aquests moments.\nS’informa de que d’una banda ja s’ha realitzat el contacte amb la persona responsable d’una de les comptes bloquejades i que es reuniran amb ella Artu, Dani i Juli per buscar la formula més adient: aclariment de l’origen del deute, pagament en moneda social i euros…\nD’una altra banda, des de la gestió del CES s’informa que el proces de transició del sistema actual del CES al IntegralCES està en un moment delicat. D’una banda es veu interessant donar suport al Integral CES, peró no es veu convenient encar la migració a aquest nou servei donades les prestacions actuals del CES que son superiors ara mateix a les desenvolupades fins a aquest moment des del projecte del IntegralCES.\nACORD: S’acorda debatre en profunditat aquest tema en la Jornada Asambleària de l’EA del 8N.\nEs recorda la convocatòria i s’informa que tota la programació i els continguts estan al PAD de l’EA: https://anoia.titanpad.com.\nACORD: S’aprova donar de plaç fins dimecres 5 de novembre per confirmar assistència en el PAD les persones de la llista d’assemblea, i fer una convocatòria per correu des de Coordinació a les persones afins. S’aprova incloure dins dels continguts de la JA els punts que s’han derivat per la Jornada de l’Assemblea Permanent d’avui (Juli) i es confirma que el lloc escollit serà el CCC.\nReunió Productors Aparador: 06/11/2014, Pça Pilar, 9 Igualada\nAssemblea Monogràfica Estratègica de l’EA: 08/11/2014 al CCC de Vallbona\nAssemblea Permanent: 12/11/2014 Espai Social de l’EA a IGD. De 19 a 21 hores.\nI Trobada Bioregional Sud d’Ecoxarxes, NAL i PAICs al Rebost Roquetes del Baix Ebre: 15/16 de novembre.\nVALORACIÓ DE L’ASSEMBLEA: Positiva / S’ha vist un cert exces de derivacio de temes al 8N / Hi ha una gran quantitat de tecnicismes i questions tècniques que dificultan el seguiment al cent per cent de les assemblees /\nAssemblea Permanent: Assemblea Permanent: 12/11/2014 Espai Social de l’EA a IGD. De 19 a 21 hores..\nNo hi han punts pendents, degut a que tots s’han derivat a la JA de l’Ea del 8N.


Un estudi alerta que la sobrepesca i l'excés d'eriçons amenaça els boscos d'algues - Regió7 :: El Diari de la Catalunya Central\nUn estudi alerta que la sobrepesca i l'excés d'eriçons amenaça els boscos d'algues\nUna investigació conclou que la superpoblació d'herbívors marins arrasen «pilars dels ecosistemes»\nUn científic estudia una comunitat d´algues en un indret de la Mediterrània ceab\nCientífics del Centre d'Estudis Avançats de Blanes (CEAB) alerten del risc extraordinari que pateixen els boscos d'algues del Mediterrani perquè s'hi formin deserts submarins, cosa que implica una gran pèrdua de biodiversitat. Després d'anys d'observació, han comprovat que darrere d'aquest fet hi ha la superpoblació d'herbívors com els eriçons de mar, que arrasen les algues.\nUna investigació liderada pel CEAB –adscrit al Consell Superior d'Investigacions Científiques–, en la qual també participa la Universitat de Barcelona i institucions internacionals, remarca la importància dels boscos d'algues com a «pilars dels ecosistemes» de les costes mediterrànies perquè es troben a la base de la cadena alimentària, ja que són la principal font d'energia per a la resta d'espècies.\nLa seva capacitat per captar diòxid de carboni i emetre oxigen els dóna un altre valor fonamental, sobretot dintre de l'actual context de canvi climàtic. Una llista d'actius que els experts completen ressaltant el fet que les algues ofereixen refugi a moltes espècies que, després, es venen a les llotges. L'estudi ha descobert que els boscos d'algues del Mediterrani són especialment vulnerables a patir col·lapses que acceleren l'aparició de deserts submarins, també anomenats blancalls. Els científics del CEAB atribueixen el risc al fet que, per naturalesa, les aigües marines d'aquests boscos tenen menys nutrients que la resta perquè, a diferència de les que banyen el continent, no reben les aportacions que els rius recullen terra endins. En opinió de l'autor principal de l'estudi i investigador del CEAB-CSIC, Jordi Boada, saber que hi ha zones del Mediterrani molt més vulnerables a causa de la falta de nutrients «ens ajuda a preveure i a prevenir la desaparició dels boscos d'algues».\nEls científics aclareixen que parlen de «col·lapse» perquè els deserts submarins es creen amb molta rapidesa, però recuperar-los és un procés llarg i complicat per al que cal que la població d'eriçons de mar sigui pràcticament nul·la. Boada adverteix que «l'aparició d'un blancall, on han desaparegut totalment les algues originals i queda la roca despullada, respresenta una pèrdua enorme de biodiversitat, productivitat i funcionalitat de l'ecosistema».\nLa sobrepesca, la causa última\nAl Mediterrani, les garotes són una espècie clau per al funcionament dels ecosistemes litorals. Se'l considera un dels herbívors més importants als mars temperats com aquest i tenen la capacitat de modificar i alterar la comunitat d'algues segons la quantitat d'individus que hi hagi. Però la qüestió, segons els científics, és que al Mediterrani occidental hi ha zones on la superpoblació d'eriçons de mar està acabant amb els boscos d'algues a causa, sobretot, de la falta de peixos depredadors de les garotes. És diferent al Mediterrani oriental, on la causa dels blancalls són principalment els peixos herbívors, que arriben des del Mar Roig a través del Canal de Suez amb l'augment de temperatura de les aigües.\n«Actualment, gran part de les poblacions de peixos del Mediter-rani estan afectades per la sobrepesca i els peixos com els sards i les orades, que són els principals depredadors naturals d'aquests importants herbívors, no en són una excepció. L'absència de peixos que controlin el nombre d'eriçons de mar els salva de la depredació, ja que la forta disminució d'uns provoca el creixement desmesurat dels altres», diu Boada.\nCristofer Bosque i Nerea Marfil són subcampions catalans a Palafolls\nEls Mossos incorporen les pistoles elèctriques, que arribaran a la Catalunya Central aquest juliol\nLa Fiscalia investiga el boicot a l'acte de SCC sobre Cervantes a la UB


El batle reunirà l'oposició per desbloquejar el projecte de la plaça\nJ.N. | 14 desembre 1998\nEl batle de Campos, Andreu Prohens (PP), reunirà aquesta setmana els portaveus de l'oposició (PSOE, PSM i UM) per cercar suport a la nova obertura de pliques pel projecte de la plaça de Can Pere Ignasi.\nEl batle emprèn aquesta iniciativa per «intentar aprovar el projecte amb la unanimitat de tots els grups i per evitar que no tornin a sorgir més problemes», explicà Prohens.\nDes del PSM, grup majoritari de l'oposició, la invitació ha estat acollida amb certa desconfiança. El seu portaveu, Joan Joan Pons, esmentà que «altres vegades el batle ja ha intentat fer el mateix sense aconseguir-ho». Malgrat això, Joan Joan Pons es mostrà predisposició per assistir a la reunió. Els portaveus dels altres grups de l'oposició, Pere Escales (PSOE) i Maria Mas (UM), encara que hi acudiran, també mantenen un cert escepticisme.\n«El fet que el batle convoqui l'oposició significa que està disposat a fer les coses com pertoca», explicà el portaveu nacionalista. Cal recordar que la primera adjudicació d'aquestes obres fou objecte d'un recurs contenciós administratiu per part del PSM contra la Sala. El motiu al·legat en la denúncia era que la contractació no havia passat per ple i que l'empresa, Aparcaments Sa Plaça, tan sols no estava inscrita en el registre mercantil.


Albiol revela que dona suport a Casado com a candidat a presidir el PP - Empordà\nAlbiol ha fet així públic el seu posicionament en un missatge a Twitter, just abans del congrés que els populars celebraran entre demà i dissabte\n19·07·18 | 18:16\nXavier García Albiol. DdG\nEl líder del PP Català, Xavier García Albiol, ha deixat enrere la neutralitat que havia mantingut fins ara a les primàries i el congrés del Partit Popular i ha revelat que dona suport a Pablo Casado com a candidat a presidir el partit.\nEn un missatge a Twitter, Albiol ha fet així públic el seu posicionament just abans del congrés que els populars celebraran entre demà i dissabte, per elegir al relleu de Mariano Rajoy al capdavant del partit.\nD'aquesta manera, els dos principals dirigents del PPC que fins ara havien mantingut la seva neutralitat en aquest procés, Xavier García Albiol (president) i Santi Rodríguez (secretari general) han reconegut avui públicament que donen suport a Casado, qui en la primera volta de les primàries populars va ser el candidat més votat a Catalunya, molt per davant de María Dolores de Cospedal i Soraya Sáenz de Santamaría.\nTambé a través de Twitter, Rodríguez ha recordat que, com a secretari general del PPC, ha mantingut fins ara una posició de "neutralitat" preparant el Congrés del PP. "Amb la feina feta, ja puc dir que dipositaré la meva confiança en Pablo Casado per a rellançar el nostre projecte polític", ha anunciat.\nCasado suma d'aquesta manera el suport d'alguns dels dirigents de més pes dels populars catalans, com Albiol i Rodríguez, a més de la vicesecretària d'Estudis i Programes del PP i diputada al Parlament, Andrea Levy; el portaveu parlamentari i líder provincial del PP a Tarragona, Alejandro Fernández; o la líder de Noves Generacions a Catalunya, Irene Pardo, entre d'altres.\nDe la seva banda, la candidata Soraya Sáenz de Santamaría ha comptat amb el principal suport de l'exdelegat del Govern a Catalunya Enric Millo; mentre que Cospedal, qui no va superar la primera volta de les primàries, va comptar amb el suport de l'exministra Dolors Montserrat i l'expresidenta del PPC Alícia Sánchez-Camacho.\nLa lava i la cendra del volcà de La Palma asfixien el germen de les plataneres


Blanes celebrarà avui un ple extraordinari per tractar la pobresa energètica - Diari de Girona\nLa petició la van fer els grups d'ICV-EUiA, la CUP, Batega i Ciutadans, que van fixar l'ordre del dia\nblanes | ddg 17.08.2016 | 00:00\nL'Ajuntament de Blanes celebrarà avui, a les set del vespre, un ple extraordinari que tractarà monogràficament l'adopció de diverses mesures relacionades amb l'emergència habitacional i la pobresa energètica. Aquesta sessió plenària ha estat convocada a petició dels grups a l'oposició: ICV-EUiA, Ciutadans, Batega per Blanes i CUP, que tenen 10 dels 21 regidors municipals.\nSegons va informar ahir l'Ajuntament blanenc, la petició la van entrar al registre del consistori el passat 30 de juliol, i posteriorment l'equip de govern (PSC, CiU i ERC) després d'una reunió extraordinària de la Junta de Portaveus, va fixar la data i l'ordre del dia, que inclou quatre punts: garantir el dret a l'habitatge; la pobresa energètica i garantir els serveis bàsics; els problemes que pateix una gran part de la ciutadania blanenca d'origen immigrant; i l'accés a l'educació. En tractar-se d'una sessió plenària extraordinària, no hi haurà l'habitual apartat de Precs i Preguntes amb un torn obert al públic.\nEn aquest sentit, el consistori va precisar que no és «habitual» que es convoquin plens municipals durant l'agost quan hi ha molts treballadors i regidors de l'Ajuntament de Blanes que aprofiten «per fer alguns dies de vacances». «Curiosament, aquest 2016 serà el segon any consecutiu en què s'haurà celebrat un ple a l'agost, ja que al 2015 també se'n va convocar un per designar els membres de les meses per a les eleccions al Parlament. Abans d'aquesta data, cal remuntar-se al 31 d'agost de l'any 1999, quan es va celebrar un ple ordinari», va remarcar el consistori.


Cau la web de la Generalitat per atorgar ajudes als autònoms Cau la web de la Generalitat per atorgar ajudes als autònoms – El Món\nCau la web de la Generalitat per atorgar ajudes als autònoms\nEl Govern destinarà 20 MEUR a les ajudes fins a esgotar l'import i es preveu que se'n puguin beneficiar 10.000 persones\nRedacció 09/11/2020 1:05 pm\nLa web de la Generalitat ha caigut aquest dilluns a causa de l’allau de sol·licituds per part d’autònoms catalans per accedir a l’ajut que el Govern ha posat en funcionament a partir d’aquesta setmana. L’executiu destinarà 20 MEUR a les ajudes fins a esgotar l’import i es preveu que se’n puguin beneficiar 10.000 persones. Així mateix, es concediran fins a esgotar l’import i es resoldran per ordre cronològic. En una piulada al seu compte de Twitter, el departament matisa que hi ha “talls en el servei de tramitació” i que igualment continuen entrant sol·licituds, tot i que molts usuaris els responen amb captures de pantalla que mostren que els és impossible entrar-hi.\n??Per alta saturació a les plataformes, en aquests moments es poden produir talls en el servei de tramitació, tot i això segueixen entrant sol·licituds.\n— Treball. gencat (@treballcat) November 9, 2020\nAlguns usuaris s’han queixat a Twitter i han lamentat que el sistema per accedir a aquesta ajuda és “humiliant“: “Només rebran l’ajuda 10.000 autònoms de les desenes de milers que en som i per ordre desol·licitud”. “La Generalitat ens maltracta amb els jocs de la fam per a un ajut a autònoms limitat per ordre d’entrada amb els servidors col·lapsats”, denuncia el soci de la cooperativa i productora audiovisual Metromuster Xapo Ortega.\nDoncs així estem, els autònoms, des de fa estona resant per a que funcioni la web de @gencat quan hi entrem, i no. Només rebran l’ajuda 10.000 autònoms de les desenes de milers que en som i per ordre de sol·licitud… és humiliant. pic.twitter.com/1Voi72qSQq\n— lali álvarez garriga (@almavlaminck) November 9, 2020\nDilluns matí a primera hora i @gencat ens maltracta amb els jocs de la fam per a un ajut a autònoms limitat per ordre d’entrada amb els servidors col·lapsats. Gràcies per aquest somni @perearagones @ramontremosa @JuntsXCat @Esquerra_ERC @govern pic.twitter.com/rdloiYxRdl\n— xapo ortega (@xapo_) November 9, 2020\nSegons fonts del departamen, fins a les 11.00 h s’han tramitat 1.157 sol·licituds, un volum que qualifiquen de “molt alt”. Les ajudes que s’estan demanant corresponen a la convocatòria que va anunciar la Generalitat la setmana passada i que atorguen 2.000 euros en un pagament únic. En total, el Govern té previst destinar 20 milions, i atorgarà ajuts fins a esgotar aquest import. Les ajudes es resoldran per ordre cronològic i està previst que puguin beneficiar al voltant de 10.000 persones. El fet que l’ordre d’arribada de les sol·licituds sigui determinants en els criteris per atorgar l’ajut fa, com era de preveure, els afectats per la crisi es concentrin el dia que s’obre el termini per intentar no quedar fora, i tot indica que el sistema informàtic no estava preparat per a aquest allau.


desembre 2014 - Farcell Catalunya Central\nFELICITAATS!! El Farcellet que més et complementa com a Cap, és el FARCELLET de la Espiritualitat!! Ets el cap o quel·la que veu més enllà dels simples jocs i activitats, busques el perquè del que fem i busques que els infants… Read more ›\nFELICITAATS!! 😀 😀 😀 El Farcellet que més et complementa com a Cap, és el FARCELLET de les DINÀMIQUES!! 😀 😀 Entenem que estàs preocupat pel teu consell i tens ganes de que les coses vagin millors! És més! Potser ja… Read more ›\nFELICITAAATS! 😀 😀 El Farcellet que més et complementa com a cap, és el FARCELLET TALLERS! 😀 Aquí et deixo uns quants recursos molt inspiradors i engrescadors! Anima’t a fer-los un dissabte de cau o fins i tot durant una… Read more ›\nFELICITAATS! 😀 😀 El Farcellet que més et complementa com a Cap, és el FARCELLET OMBRA!! 😀 Aquí et deixem uns quants enllaços a recursos súper pepis que pots trobar al Farcell i que segur que t’ajudaran a la tasca que… Read more ›\nFELICITATS!! El Farcellet que més et complementa com a Cap, és el FARCELLET CORRECAMINOS!! 😀 Aquí et deixem uns quants enllaços a jocs super pepis que pots trobar al Farcell i que segur que seràn del teu agrat 🙂 –>… Read more ›\nREVISIÓ PERSONAL (treball dels sentiments i les emocions) UNITATS Es pot adaptar a totes les unitats d’acord les necessitats de les diferents edats. Molt recomanable, també, per a caps i formacions com FOCA i FORMIGA. OBJECTIU Aquesta revisió pretén… Read more ›\n19 desembre 2014 1 Comment\nDinàmiques, Equip d'Agrupament, Reflexió\ncohesió de grup, emocions, FOCA, revisió, RP, sentiments


Redacció - 10/05/20\nL'equip de l'escola de música Muba Formació Musical ha publicat 'Badalona', una cançó festiva per celebrar les Festes de Maig d'enguany des de casa. Amb la publicació d'aquesta cançó pretenen fer una aportació cultural i lúdica a la ciutat i crear un estat d'ànim alegre i festiu.\nDes del Muba animen a tota la ciutadania a compartir la cançó i a fer-la sonar el diumenge a les 22h, a l'hora que hauria d'haver començat la cremada del dimoni. Així mateix, animen als badalonins i badalonines a penjar un vídeo ballant la cançó a les diferents xarxes socials utilitzant els hashtags #BadalonaBalla i #FestesDeMaig2020 i etiquetant al perfil del Muba. El vídeo més original guanyarà dos mesos gratis de classes a l'escola.


SETMANA SANTA DE MATARÓ: Un somriure per l'Aleix\nVista general d'una part del Parc Central a migdia.\nMataró ha demostrat ser una ciutat amb moltes entitats vives, potents, amb ganes de treballar, de somriure, estimar... i com no, ser solidaris i solidàries.\nMés de 4500 persones entre colles geganteres, clubs, colla castellera, ampes d'escoles i confraries, a més d'amics, familiars i molta més gent s'ha volgut aplegar al Parc Central per a somriure. Un gest festiu, alegre i amb molta mobilització gràcies a tothom que ha volgut sumar-se.\nAvui tots i totes hem pogut somriure, col·laborar i passar una estona plegats per una bona causa, en una bona diada d'alegria i de germanor.\nLes confraries de Mataró, com sempre, també hem volgut sumar-nos i estem molt agraïts a familiars i amics per haver-ho pogut fer.\nMés de 1000 àpats s'han servit gràcies a l'aportació desinteressada de privats i de 80 voluntaris i voluntàries que ha treballat durant tot el dia. Només queda dir per molts anys i molts, molts somriures.\nEls diferents grups de voluntaris i voluntàries preparant les diferents paelles\nVeieu aquí algunes imatges més de la diada.\nI a continuació un breu vídeo.


Escriure sobre el teu pare pot semblar fácil, però no ho és. Tot i que els records son inesgotables, posar-los en un paper i donar-hi forma és complicat.\nI en aquest cas, no sé perquè, crec que es complica més.\nPerquè … si, era el meu pare, però tot em fa pensar que era alguna cosa més que el meu pare. Tinc que escriure sobre ell com a pare, com a home però escric també sobre una persona a qui li han creat una pàgina web, a qui li han preparat un Memorial, a qui li han dedicat 2 números de la revista Afinitat, i sobre tot, escric sobre una persona l’obra científica de la qual quedarà recollida a l’Arxiu Nacional de Catalunya. I tot això fa ballar el cap.\nCom a professional i com a científic no el vaig tractar gaire, tot i que de les meves visites a l´ IQS me’n quedarà per sempre l’olor característica del laboratori.\nPerò en canvi, no m’equivocaré gaire si suposo que les seves qualitats en el camp de la recerca les va exportar directament a l’àmbit de la família, a la que estimava molt i per la qual se’n va desviure sempre al màxim.\nPersona tranquil•la, sossegada, planificadora i sempre optimista i alegre, ens va intentar i va aconseguir guiar per la vida com si fóssim potser els seus alumnes. Les circumstàncies de la vida que es va trobar, el van obligar a marcar per nosaltres uns objectius que, amb la seva ajuda i dedicació i recolzat sempre per la meva mare, s’anaven complint de manera ordenada i també dissimulada.\nPersona molt ordenada, jo m’atreviria a dir que fins i tot es va ocupar de deixar-ho tot organitzat pel dia en que ell ja no ens pogués ajudar més. La serenitat sempre per davant de tot.\nImparcial, raonador i convincent, utilitzava sempre la seva font inesgotable de coneixement per construir els raonaments més savis sobre qualsevol tema de\ndiscussió, ja fos històric, polític .... o fins i tot futbolístic, camp en el que tenia que aguantar a casa un cert “forofisme”, controlat però.\nDiplomàtic, professava sempre el respecte pels altres i les seves idees. Poc amant d’emetre en públic una crítica, una mala cara o un gest de desaprovació, es guardava el seu judici de les situacions per comentar-les en “petit comité”.\nConvençut de que s’havien de mantenir les tradicions de sempre, intentava no perdre amb nosaltres el passat familiar. Cualquier tiempo pasado fue mejor ....\nEn fi, que tota aquesta filosofia de vida, com a nens o adolescents i sobretot com a fills, possiblement no es pot arribar a entendre ni a compartir mai. Quin rotllo, pensàvem més d’una vegada !!\nPerò un cop es creix, el temps passa, es tenen fills i la vida es comença a veure des de dalt, doncs, la veritat sigui dita, estic convençut d’haver tingut el millor professor per saber-la aplicar.\nRecordo – jo devia tenir 12 o 13 anys – un passeig amb el meu pare per un camí de tartanes al voltant del camp de futbol del Sant Llorenç de la Muga. Ara és cimentat. I també han crescut cases, restaurants i urbanitzacions senceres, i els quads passen de llarg de totes les coses. Però llavors encara no, i estic segur que aquells racons rondaven la imaginació del meu pare en la lectura dels llibres de records d’infantesa i joventut de Marcel Pagnol. Cap persona no és una sola persona i el plaer del món rural, els records d’infantesa i els sentiments de melancolia, potser també nostàlgia, tendresa i compassió que desprenen els llibres de Pagnol es complementaven amb una fe cega en el progrés i el fet científic i la millora de la qualitat de vida de les persones que aquest podia comportar. I aquest vagarejar ociós i contemplatiu pels camins era compensat per un quefer esforçat, curós, perseverant, meticulós ordenat i rigorós. Tan rigorós que ell era la darrera persona a la qual m’adreçava quan tenia problemes en les assignatures de química. Tan ordenat i curós que jo només jugava al quimicefa quan ell no era a casa.\nDurant aquell passeig, el meu pare m’explicava les aventures de Bilbo Bolsón i companyia. Els elfs, els hòbbits i les fades s’amagaven rere cada pi, cada mongetera. Tolkien, Ursula K. LeGuin...van ser les meves primeres lectures post-Enid Blyton i van contribuir a les ganes d’escriure que el meu pare va desenvolupar en els darrers anys. I cada any per Nadal, un llibre il•lustrat amb coses que mai (?) no han existit. I després de cada dent que el dentista m’arrencava, un llibre d’animals. Jo, a Sant Llorenç em posava sempre malalt, arribar i al llit! El meu pare animava les sessions de companyia amb un casset anys seixanta (que encara conservo en algun lloc) amb cintes de Ray Charles, Martinho da Vila, els Beatles a Hamburg...llavors vaig decidir que faria música i com que el trombó era massa pesat per a mi, tocaria el clarinet. I les nits que passava vetllant-me a 40 de febre fent-me fregues a la panxa i jugant a que un exèrcit de formigues em pujava pel cos...quan molts anys més tard els exèrcits de formigues se m’enfilaven i em mossegaven de debò no em va fer tanta gracia!\nLa impressió quotidiana, simplista potser, que jo tenia del meu pare era la d’una persona respectuosa amb l’autoritat (una autoritat idealitzada, la dels bobbies anglesos sense armes cridant “Stop! In the name of authority” i el lladre quedava petrificat), amant de l’ordre social i creient practicant. Uns anys – pocs – més tard d’aquell passeig, durant un altre de ben diferent per la carretera que porta a Albanyà, alliçonant-me sobre els perills de la droga em va dir: “a mi me da igual lo que digan los curas, los policías y los jueces, pero químicamente la droga es mala porque...”. Cap persona no és una sola persona i menys si porta a dins la curiositat de conèixer. Amant de la cultura occidental i de la lògica cartesiana com era, em va sorprendre el seu interès per la medicina oriental i l’alquímia. De les moltes cares que devia tenir el meu pare, jo només en vaig conèixer unes quantes, només faltaria.\nCap persona no és una sola persona. Jo mai havia entès com un científic com ell, que dedicava la seva vida a intentar conèixer com funciona la matèria podia ser tan creient. Com si no hi haguessin contradiccions més flagrants al món. Com si les vibracions presents a cada indret no ens afectessin. El 1916, a Zurich, un grup de joves alemanys pròfugs de la Primera Guerra Mundial va fundar el moviment Dadà, i les bogeries antiartístiques que feien al Cabaret Voltaire van irradiar el món fins a convertir-se en la base de quasi tot l’art modern del XX (paradoxalment). Quaranta-cinc anys més tard, en Juan Julio Bonet Sugranyes arribava també a Zurich, a un ambient oposat al del Cabaret Voltaire, l’ETH, on va absorbir el mètode de la recerca rigorosa i la passió per la química. Però qui sap si, en l’aire...En els seus diaris, un dels fundadors del Dadà, el aparentment esbojarrat, el superficialment irreverent Hugo Ball, va deixar escrit, parlant de la intuïció: “Si es torna cap a l’esperit, es troba la inspiració”. Doncs això.


Intervenció en el debat sobre la moció de censura presentada per C’s | DIARI DE MIQUEL ICETA\n← Intervenció en el Fòrum Europa-Tribuna Catalunya\nINTERVENCIÓ EN EL DEBAT SOBRE LA MOCIÓ DE CENSURA PRESENTADA PER C’S, 7.10.2019\nSi m’ho permet, abans de començar la part més formal de la meva intervenció, li diré que en alguns moments del seu discurs m’ha semblat que en comptes de presentar una moció de censura a l’actual president de la Generalitat, semblava presentar-la contra qui vol ser-ho després de les properes eleccions, el diputat que els parla.\nSra. Roldán, vostè ha presentat una moció de censura sabent per endavant que estava condemnada al fracàs. De fet, ni tant sols s’ha molestat en sondejar la resta de grups de la Cambra abans de presentar-la. Vostè sabia molt bé que no tenia cap possibilitat de guanyar. Malgrat això ha decidit presentar-la, i té dret a fer-ho.\nRecordo converses amb la seva predecessora, avui present a la tribuna i a la que aprofito per saludar, quan, ella sí, va sondejar els grups de la Cambra quan es va plantejar la possibilitat de presentar una moció de censura. Ella repetia constantment en públic “Los números no dan. Si presento una moción de censura les regalo una victoria”. Sí. “Los números no dan. Si presento una moción de censura les regalo una victoria”.\nTambé deia: “Presentar una moción de censura que está perdida de antemano sólo reforzaría al independentismo”. Sí. “Presentar una moción de censura que está perdida de antemano sólo reforzaría al independentismo”. Fins i tot, quan el PP hi insistia, va dir “és una trampa”. I per això va decidir no presentar-la. I en això tenia tota la raó. I ens va convèncer del tot.\nVostè ens diu que ara la situació és molt pitjor i hi ha elements del capteniment del president Torra i del seu govern que li proporcionen arguments per dir-ho. Fins i tot menciona raons suposadament contingudes en una actuació policial i judicial que està sotmesa al secret del sumari. Jo no conec el sumari, i respecto el secret de les actuacions judicials i policials. Quan les coneguem en parlarem.\nPerò sí que vull aprofitar, com sempre, per condemnar tota violència, la protagonitzi qui la protagonitzi, sigui qui sigui que la pateixi. Tota violència que es produeix i també aquella que algú pugui preparar. I critico també els que no la condemnen, la minimitzen o poden, ni que sigui involuntàriament, justificar-la o emparar-la.\nPerò el que no ha canviat des del punt de vista del debat que ens porta avui aquí és que “los números no dan”. I vostè no sols aconseguirà unir l’independentisme, sinó que aconseguirà que el grup de Catalunya En Comú – Podem se sumi al no a la moció.\nUn negoci rodó. Vostès han tingut molts minuts de pantalla, però el president Torra obtindrà una victòria parlamentària.\nEl cert és que tampoc li he sentit cap argument adreçat específicament a guanyar la nostra confiança i el nostre vot.\nFins i tot una crítica concreta, la corresponent a la llei electoral, no s’aguanta per enlloc. Mentre el nostre grup té registrada a la Cambra una proposició de llei articulada amb la nostra proposta de llei electoral, Ciutadans no ho ha fet mai.\nI recordi que per aprovar la llei electoral es necessita el suport mínim de 2/3 dels membres de la Cambra, que no resulta fàcil d’obtenir.\nAlguns esforçats propagandistes de la moció, del seu grup i també del Partit Popular, han arribat a dir que avui elegim entre Torra i la llibertat, entre Torra i la convivència. I no és cert. És un error considerar que només són demòcrates o que només defensen la convivència els que pensen com vostès. És un plantejament totalitari.\nHi ha una coincidència entre vostès i els independentistes: considerar el PSC com a tou, tebi, equidistant. A uns i altres els encanta de fer llistes de bons i dolents, i de donar carnets de bon català, bon espanyol, bon constitucionalista, bon defensor de la llibertat, bon defensor de la convivència. I nosaltres estem farts de les llistes de bons i dolents. Estem farts de qualsevol tipus d’assenyalament, de qualsevol tipus d’intolerància.\nVostès i els independentistes coincideixen en una mateixa actitud: la d’aquell o aquella que està convençut d’estar en el costat correcte de la història, i de creure que només està en el costat correcte de la història qui pensa com ell o ella.\nAvui vostè, senyora Roldán, legítimament, ens proposa substituir el president Torra per vostè mateixa, perquè en el nostre sistema institucional la moció de censura té un caràcter constructiu. I ho fa sabent que no compta amb suports suficients per guanyar.\nVots a favor de la moció, els seus i els del PP, 40. Vots en contra de la moció, els de la majoria independentista i els dels Comuns, 76. Ni que sumés els nostres vots s’acostaria la victòria.\nEl nostre grup, i ja ho vàrem anunciar, s’abstindrà. Ens abstindrem perquè no ens volem afegir a una operació política fracassada abans de començar, i tampoc volem contribuir a una operació propagandística del seu grup, assetjat per enquestes adverses.\nNo hi votem en contra, perquè hi ha molts motius per censurar el president Torra als que després em referiré.\nEn resum, podríem dir: 1) que la continuïtat del president Torra és un problema greu, 2) que no se’l pot substituir a través d’una moció de censura en la que “los números no dan” i 3) que creiem sincerament que vostè, que vostès, no són l’alternativa.\nEs queixen vostès sovint que no se’ls reconeix la victòria electoral del 21 de desembre de 2017. I tenen part de raó. Però hi ha un problema que en la meva opinió és encara més greu: són vostès mateixos els que sovint obliden que van guanyar les eleccions. Què n’han fet de la seva victòria? Alguns tristos episodis de crispació en el debat parlamentari, exhibició de fotos i cartellets i ben poca cosa més. I avui, una moció condemnada al fracàs. Pobre balanç.\nTot i aicí vull aprofitar per agrair-li que al menys avui avui hagi plantejat el debat sense l’exhibició de fotos ni de cartellets. Anem avançant.\nEn efecte, vostès van guanyar les eleccions i de ben poc ha servit la seva victòria. Fins el punt que la que va guanyar brillantment a les urnes el títol de cap de l’oposició, va deixar el seu escó i la política catalana per desenvolupar la seva tasca política al Congrés dels Diputats.\nPotser vostès han cregut que presentant ara una moció de censura demostraven força opositora. Però el cert és que la presentació d’aquesta moció de censura condemnada al fracàs té molt més a veure amb la proximitat de les eleccions generals i les seves migrades expectatives electorals.\nAixò sí, han aprofitat per criticar que no els fem costat. I és que nosaltres, que censurem el president Torra, no estem d’acord amb la seva moció de censura, senyora Roldán, entre d’altres coses perquè està condemnada al fracàs abans de començar.\nLa seva intervenció ha estat mancada d’una dimensió imprescindible en una moció de censura constructiva. Nosaltres no hi hem sabut veure la dimensió de projecte alternatiu. Coneixem prou bé quines són les seves crítiques, que compartim en gran mesura, però no hi hem sabut veure propostes tendents a solucionar el problema que tenim entre mans.\nCertament en el seu discurs hi havia compromisos en matèria de polítiques socials i de millora dels serveis públics, molts d’ells compartits, i que, per cert, requeririen de més ingressos fiscals, però no hi hem sabut trobar cap plantejament que abordi l’existència de dos milions de catalans que han donat el seu suport a partits que proposen la independència de Catalunya. Molts d’ells ho fan perquè estan convençuts que no hi ha alternativa a l’actual estat de coses. I vostès semblen dir-los-hi: digueu que us heu equivocat, doneu-nos la raó i tot s’arreglarà. “¡Qué bonita seria una Cataluña en la que no se hablase del procés!”. Màgia Borràs. Com que no volem que se’n parli, doncs que no se’n parli. Això sí que seria un unicorn amb l’arc de Sant Martí.\nEl que a Catalunya i Espanya sabem és que la recepta de Ciutadans és l’aplicació permanent de l’article 155 de la Constitució espanyola. Tot i que avui no n’ha parlat. No sé si en això també estan girant vertiginosament, i ho celebraria. Però fins ara era la seva fórmula màgica: l’aplicació permanent de l’article 155. Una aplicació que nosaltres considerem inconstitucional. L’article 155 i altres preceptes de la Constitució que fan referència a greus trencaments de la legalitat i situacions d’emergència són, precisament per això, mecanismes temporals de caràcter excepcional.\nEl nostre grup va donar suport a l’aplicació de l’article 155 de la Constitució a finals del 2017, que després va ser validada pel Tribunal Constitucional per unanimitat, en una situació concreta que creiem que ho requeria.\nI no li amago que ens agradaria descartar una nova aplicació de l’article 155, però expressions del tipus “ho tornarem a fer”, o l’aposta per la confrontació del president Torra o el fet que no hi hagi hagut una renúncia explícita a la unilateralitat i a la il·legalitat impedeix descartar-ho. El responsable de l’aplicació del 155 serà qui decideixi conscientment vulnerar la legalitat. No qui l’aplica per mandat constitucional.\nI per cert, vull aprofitar per recordar que la via unilateral només té el suport del 9,1% dels catalans si hem de fer cas al darrer baròmetre del Centre d’Estudis d’Opinió de la Generalitat.\nAra bé, l’aplicació de l’article 155 no pot ser capritxosa, arbitrària ni, encara menys, permanent. I aquesta sembla ser la única recepta que vostès ofereixen. Al menys fins ara.\nNosaltres som i serem contundents en la defensa de la legalitat, única garantia de democràcia i de convivència, però no oblidem la naturalesa eminentment política del problema que tenim entre mans i la necessitat d’impulsar el diàleg entre els catalans per tal de trobar solucions, i defensarem sempre la via del diàleg, negociació i pacte com a forma de resoldre el problema, a través de les reformes que siguin necessàries que, lògicament, han de respectar els procediments i les majories que les pròpies lleis assenyalen.\nRaons per censurar el president Torra, moltíssimes.\nPossibilitats que aquesta moció obligui al seu relleu, cap.\nConfiança en la seva capacitat com a alternativa, senyora Roldán, cap.\nÉs per això que ens abstindrem.\nI raons per censurar el president Torra no en falten. De fet, el president Torra ha estat ja censurat de moltes maneres. L’ha censurat l’opinió pública catalana que suspèn la seva gestió i el valora molt per sota de cap dels seus predecessors. El censuren els seus propis socis de govern quan ja estan proposant un altre govern. Molts dels seus el censuren quan no donen suport a les seves posicions o quan les critiquen obertament.\nDe fet, es censura ell mateix quan va plantejar el caràcter vicari o delegat de la seva presidència, quan se subordina a un autoanomenat Consell de la República, o quan ell mateix sense embuts afirma emfàticament “no sóc president per gestionar una autonomia”. I resulta que és el president d’una Comunitat Autònoma d’acord amb el que disposen la Constitució espanyola i l’Estatut d’Autonomia de Catalunya. I no és ni pot ser cap altra cosa.\nEl nostre grup ha formulat severes crítiques al president Torra. Creiem que només té al cap una part del país, la seva proposta de “confrontació”, d’unilateralitat, només té el suport del 9,1% dels catalans segons el darrer baròmetre del Centre d’Estudis d’Opinió de la Generalitat.\nLa seva aposta per la confrontació l’ha portat a animar els sectors més radicals, als que ha dit “apreteu, apreteu feu bé d’apretar”, convidant-los a radicalitzar-se, oblidant la seva responsabilitat institucional i menystenint la majoria de catalans que no estem per la via de la confrontació.\nTot això explica perquè un 55,8% dels catalans desaprova la gestió del govern. I per què la valoració del president és tan baixa. La més baixa de qualsevol president a aquestes alçades del mandat.\nI per això estem convençuts, Molt Honorable President de la Generalitat, que el millor servei que vostè pot fer en aquests moments al nostre país és fer un pas al costat i convocar eleccions.\nLes nostres crítiques al govern són tant o més contundents que les seves, senyora Roldán. Això sí, les formulem d’una altra manera.\nAmb el govern que tenim l’economia productiva no rep prou impuls, les desigualtats socials i els desequilibris socials augmenten, no s’aborda el canvi climàtic i es deterioren els serveis públics. Permetin-me que recordi algunes de les nostres principals crítiques:\nPreinscripció escolar. Un any més, es continua amb els problemes de planificació que ha provocat la manca de places públiques de proximitat en molts municipis per al curs 2019-2020.\nInsuficient esforç pel domini de l’anglès.\nTambé hi ha saturació als instituts per la manca de places públiques a l’ESO.\nEn els darrers 7 anys no s’ha incorporat al sistema energètic cap nou Megawatt produït per energies renovables.\nEl president no s’ha distingit precisament en el seu suport als Mossos d’esquadra en la seva difícil tasca de protegir els drets, les llibertats i la seguretat de tots.\nLa prova més evident del fracàs del govern és que aquest any van renunciar a presentar un projecte de pressupostos al Parlament.\nCatalunya necessita un bon govern. No aquest mal govern. I com més aviat girem full, millor.\nPerò no girarem full amb una moció de censura condemnada per endavant al fracàs. No hi ha drecera.\nL’única manera de girar full és anar a unes noves eleccions que puguin donar pas a una nova majoria.\nI voldria dedicar la darrera part de la meva intervenció a descriure de forma breu els trets fonamentals de l’alternativa que representem els Socialistes i Units per Avançar.\nI vull començar prenent dos compromisos personals.\nSi vull esdevenir president de la Generalitat és per fer honor a dos compromisos: no dividir més els catalans i no mentir per tal de no aixecar falses expectatives que després generin frustracions. Prou n’hem vistes.\nOfereixo reformes a través dels instruments i majories que assenyalen les mateixes lleis.\nReformes per millorar el nostre entramat institucional, per enfortir l’autogovern, millorar el finançament i guanyar pes en la presa de decisions polítiques a nivell de l’Estat.\nOfereixo, sobretot, un bon govern. El bon govern que el país necessita.\nUn bon govern capaç d’utilitzar amb eficàcia els recursos de què disposem, els 40.000 M€ de pressupost, els 250.000 empleats públics, d’entre els quals 18.000 mossos d’esquadra.\nUn bon govern capaç d’impulsar el progrés econòmic, la creació d’ocupació, les polítiques socials, la qualitat dels serveis públics, la lluita contra les desigualtats, la pobresa i l’exclusió social, l’equilibri territorial, la transició ecològica i energètica, la millora de l’autogovern i el finançament, la seguretat col·lectiva i la millora de les nostres capacitats per fer front a tot tipus d’emergències, la reivindicació de més i millors eines per construir un futur millor, la participació més activa i eficaç en la definició de les polítiques de l’Estat, la incidència en les polítiques europees, i el compromís amb els sectors més desfavorits.\nCatalunya necessita un bon govern, un govern capaç de sortir de l’atzucac en què ens ha ficat el procés independentista; un govern capaç d’impulsar el diàleg entre els catalans, i el diàleg, la negociació i el pacte amb el conjunt dels espanyols.\nVull una Catalunya millor en una Espanya diferent. Ho dic des de 2015.\nAquest segueix essent el meu objectiu.\nUn objectiu que respon a les meves conviccions democràtiques, catalanistes, socialistes i federalistes.\nCom més aviat canviem de direcció, millor per a tots.\nPosted on dilluns 7 Octubre 2019, in Intervencions públiques. Bookmark the permalink.\tDeixa un comentari.


Girona nuvis - Directori nupcial de les comarques de Girona\nBenvinguts al portal dels nuvis a les comarques gironines.\nGirona nuvis pretén oferir una sèrie de serveis que facilitin\nla preparació del matrimoni. D'aquesta forma, disposem\nd'un directori nupcial on cercar serveis i contactar\namb els restaurants pels banquets, hotels, fotògrafs, ...\nd'una forma ràpida que us estalviarà temps i diners.\nInvitacions i gestió\nJoieries i floristeries\nAl Celler de Can Roca hi conviuen tres direccions en el treball de recerca culinària: la més lligada a la tradició, als paisatjes de la memòria; la més intel·lectual que ens apropa al món de les emocions; i la més tècnica que no renúncia a les tècniques culinàries cla...\nCan Toscà esta especialitzat en banquets per a noces, comunions, aniversaris i celebracions. Gràcies a la seva situació, a 12 km de Girona i envoltat de un magnífic paratge de naturalesa fa que sigui un lloc únic on cel...\nL'acompanyament musical ideal per a còctels, banquets i tot tipus de celebracions. Tot un mix de gustos musicals que donen com a resultat un so particular i desenfadat.Toquem temes dels temps de l'Ella Fitzgerald, Gal Costa, Ray Charles, Santana, Van Morrisson, però també...


Imaz s'ha reunit amb Batasuna per avançar en la formació d'una taula de partits bascos - CCMA\nImaz s'ha reunit amb Batasuna per avançar en la formació d'una taula de partits bascos\nEl president del PNB, Josu Jon Imaz, s'ha reunit aquest dimecres amb el líder de Batasuna, Arnaldo Otegi. La trobada, que tindrà continuïtat, s'ha fet per avançar en la formació de la taula de partits bascos. Imaz i Otegi s'han reunit ja en més d'una desena d'ocasions en els últims mesos per establir la metodologia, procediments i agenda d'aquesta taula de partits.\n21/06/2006 - 14.58 Actualitzat 22/06/2006 - 00.36\nLa trobada d'aquest dimecres entre Josu Jon Imaz i una delegació de Batasuna s'emmarca dins les trobades "preparatòries" que el PNB manté amb les formacions basques, excepte el PP, per parlar de la formació d'una futura taula de partits per a la normalització política d'Euskadi. De fet, ja són més d'una desena les reunions "discretes" que en els últims mesos han mantigut PNB i Batasuna, i Imaz ja va avançar dilluns la seva intenció de tornar-se a reunir amb la formació il·legalitzada, tot i que sense precisar-ne cap data.\nÉs més, el PNB està decidit a seguir mantenint aquestes reunions tot i els avisos que des de les instàncies judicials s'estan donant alertant que es tracta de trobades amb una formació il·legal. Així, el Tribunal Superior de Justícia del País Basc ha admès a tràmit una querella del Fòrum d'Ermua contra el lehendakari, Juan José Ibarretxe, per haver rebut a Ajuria Enea Otegi, Pernando Barrena i Juan José Petrikorena.\nAltres formacions basques com Eusko Alkartasuna o Ezker Batua han mantingut també reunions amb Batasuna i el secretari general del PSE, Patxi López, ha anunciat que mantindrà una trobada amb representants de l'esquerra abertzale un cop Zapatero hagi comparegut al Congrés per anunciar l'inici dels contactes amb ETA.


60 anys de futbol al barri de Porta – NouBarris.Net\n60 anys de futbol al barri de Porta\n5 de maig de 2008 9 de juliol de 2015 admin Alzamora CF\nL´escola de l´Alzamora Club de Futbol forma als mes petits en el camp\nL’Alzamora compleix 60 anys de fubtol al barri de Porta. És un club modest que enguany ha estrenat camp de gespa artificial i ha augmentat la seva escola de futbol base de 3 a 5 equips. Als petits se’ls hi ensenya a jugar, però també a formar-se com a persones. ´Als nois que juguen a la nostra escola se´ls hi enesnya el domini de la pilota i el posicionament en el terreny de joc – explica en Jaume Garcés, coordinador de l´escola Alzamora Club de Futbol – La nostra filosofia? Doncs és educar als nens, ser un eslabó més dins tot el que reben a partir de l’educació del futbol. Volen que a banda de jugar bé al camp, siguin més persones´.\nA banda de l’escola, l’Alzamora compta amb 13 equips federats, un equip femení de futbol i, a més, un primer equip milita a primera divisió regional.\n← Precaució a les carreteres\nPicaplat, un tast poètic per als més petits →\n11 minuts ago Después de la tormenta... #Barcelona #NouBarris


About Us - Happy Heads\nL'EMPRESA - HAPPY HEADS\nHappy Heads va néixer de la necessitat de fer front als problemes desagradables i frustrants causats pels polls, ben coneguts per qualsevol pare que hagi hagut de tractar amb aquestes petites criatures! Nosaltres creiem que aquestes infestacions poden ser combatudes i superades amb el millor equip antipolls i les més eficaces tècniques d'eradicació.\nNo només hem portat al nostre centre la millor tecnologia antipolls disponible als mercats d'Estats Units i Europa, sinó que també ens hem compromès a buscar les millors i més eficaces tècniques d'eradicació, amb la finalitat d'eliminar de manera definitiva les infestacions de polls. Hem viatjat fins a l'Institut Shepherd a Florida, Estats Units, per participar en un curs personalitzat de formació i som l'única empresa a Espanya que compta amb el certificat del Mètode Shepherd (Strand by Strand Nit Removal).\nEl nostre centre Happy Heads és un lloc agradable i divertit tant per als nens com per als pares – un lloc on el servei a clients té la màxima importància i on cada nen rep atenció personalitzada per part d'un membre de l'equip Happy Heads. Els nens poden jugar i entretenir-se amb dibuixos animats, joguines o pelis mentre nosaltres ens encarreguem de solucionar el problema dels polls. No oblidis que pots aprofitar la teva visita i demanar cita per un tall de cabells en la nostra perruqueria! Per als petits i els més grans que es quedin a fora esperant, disposem d'una fantàstica sala d'espera on els nens poden jugar o fer els deures mentre els pares descansen gaudint del diari, del nostre iPad Happy Heads o prenent un cafè!\nHappy Heads es compromet a:\nTreure't l'estrès d'haver de tractar els polls\nGarantir l'eliminació de la infestació\nProporcionar una alternativa eficaç als tractaments químics\nEstalviar-te temps i diners\nCuidar estupendament dels teus nens i de tu!\nLa inspecció és el primer pas per determinar si hi ha polls o no. La inspecció dura aproximadament 20 minuts (això pot variar depenent de la longitud i del gruix del cabell).\nSi després de la inspecció trobem polls, la nostra àmplia gamma de tractaments Happy Heads ens ajudarà a eliminar-los. Primer, aplicarem el nostre producte no-tòxic, després passarem un aspirador sobre el cabell per eliminar la major part dels polls i de les llémenes. Després, separarem els cabells en petites seccions i passarem una llemenera. Un cop finalitzat aquest pas repassarem el cap cabell per cabell utilitzant el “mètode strand by strand nit removal” per assegurar-nos que no quedi cap poll ni llémena.\nA Happy Heads tots els tractaments per a l'eliminació dels polls estan garantits. Per assegurar-nos que el teu tractament s'hagi completat amb èxit, és imprescindible que tornis per a una revisió entre 7 i 10 dies després del primer tractament. Això ens permet assegurar-nos que no quedi cap llémena de la infestació inicial.\nEquip i socis fundadors\nHappy Heads és la nostra solució a un problema que, encara que comú, pot resultar desagradable i molt frustrant per a qualsevol pare. Aquí tenim la combinació guanyadora: experiència personal, un servei al client excepcional i un vertader desig d'eliminar els polls allà on arribem!\nNo només és Emma mare de quatre nens, sinó que també té molts anys d'experiència en el sector serveis, tant al Regne Unit com als Estats Units. És a més cofundadora i copropietària d'una empresa de molt d'èxit a Barcelona.\nEli té més de 20 anys d'experiència en el sector corporatiu i ha estat proporcionant un excepcional servei a clients a multinacionals blue chip de tot el món. La seva experiència assegurarà que els mateixos criteris es traslladin a tots els nostres clients!\nHappy Heads L'equip\nEl nostre equip ha estat seleccionat acuradament per treballar amb un sol objectiu: eliminar de manera definitiva els polls. No pararà fins que no en quedi ni un! Creu fermament en la importància del servei a clients i cuidarà de tu i dels teus nens a cada pas!